
Nye rutiner for tildeling av overgangsstipend

Innledning

Ordningen med tildeling av overgangsstipend ble innført ved Universitetet i Tromsø i 1992. Målsettingen med denne stipendordningen har vært å beholde gode forskere ved UiTø i en overgangsfase mellom hovedfags-/doktorgrad eller doktorgrad/fast arbeid ved å gi dem lønn i en periode på inntil 3 til 5 måneder. På grunn av mange søknader de siste årene har alle tildelte stipend vært på 3 måneder. Stipendiet har vært beregnet på personer som nettopp har disputert eller levert inn avhandlingen (postdoktorkategorien), og personer som nettopp har avlagt hovedfags-/mastergradseksamen (doktorkategorien). Stipendiene har vært utlyst hver vår og høst. Gjeldende retningslinjer finner styret i vedlegg 1.

Siden denne stipendordningen ble innført, har forskerutdanningen og hovedfags-

/mastergradsstudiet endret seg betydelig. Doktorgradsstudiet har utviklet seg til å bli et eget

studium med fastlagte rammer. Både antallet mastergrads- og doktorgradsstudenter har økt kraftig

siden 1992. Antallet disputaser har økt fra 22 i 1991 og 32 i 1992 til 70 på det

meste i 2004. Antallet stipendiatstillinger har også økt sterkt de siste årene, og det forventes derfor

en betydelig økning i antallet avlagte disputaser. Dette vil føre til at antallet potensielle søkere

til overgangsstipend vil øke.

Saksgang

Søkerne har fylt ut elektronisk søknadsskjema via Forsknings- og studieavdelingas hjemmesider. Søknadene har blitt sortert ut fra fakultetstilhørighet og sendt til fakultetene for prioritering. Innstilling til tildeling har universitetsdirektøren v/Forsknings- og studieavdelinga fremmet på bakgrunn av fakultetenes prioriteringer. Vedtak om tildeling har blitt fattet av rektor som fullmaktsak. 

Saksgangen har vært tids- og arbeidskrevende, spesielt med hensyn til at det er relativt små beløp som fordeles. Søkermassen har også endret seg de siste årene. På bakgrunn av dette ble de gjeldende retningslinjene for tildeling av overgangsstipend revidert, og forslag til nye rutiner for administrering av ordningen sendt ut på høring til fakultetene/NFH i juni 2006 , se vedlegg 2 og 3. Høringssvarene finner styret samlet i vedlegg 4.

Revisjon av retningslinjer for tildeling av overgangsstipend

Ved en revisjon av retningslinjene ønskes økt fokus på at dette er en støtteordning som er spesielt beregnet på de kandidatene fakultetene/NFH virkelig ønsker å føre videre til vitenskapelig stilling ved UiTø. Ordningen må ikke utvikle seg slik at kandidatene oppfatter den som en rettighet. Det foreslås at fakultetene/NFH overføres en rammebevilgning ved budsjettfordelingen for tildeling av overgangsstipend. En annen viktig endring er at doktorkategorien foreslås fjernet. Det vil si at de som nettopp har avlagt hovedfags-/mastergradseksamen ikke lenger omfattes av ordningen. Andelen mastergradskandidater som går videre til et doktorgradsstudium, øker. Samtidig er det viktig å kunne ta vare på de gode forskerne, med tanke på rekruttering av vitenskapelig personale til universitetet. Kandidatene som nettopp har disputert innehar kunnskap og kompetanse som det er viktig å ta vare på. Når midlene utelukkende tildeles postdoktorkategorien, vil fagmiljøene få mulighet til å ta vare på de antatt beste forskerrekruttene, og dermed unngå at de forlater UiTø etter endt disputas. Et annet viktig hensyn bak endringsforslaget, er at ordningen må kunne administreres med vesentlig mindre tids- og ressursbruk enn tilfelle er i dag.

Det humanistiske fakultet (Hum.fak.), Det samfunnsvitenskapelige fakultet (SV-fak.)og Norges fiskerihøgskole (NFH) er alle positive og støtter forslagene til endring i rutiner. Det juridiske fakultet (Jur.fak.) er positiv til at midlene overføres til fakultetene, men ber om at retningslinjene ikke behandles nå, men utsettes til en fordelingsnøkkel for fordeling av midlene er fastsatt. Det matematisk-naturvitenskapelige fakultet (Mat.nat. fak.) er også positive til at fakultetene overføres midlene, men påpeker at det må avklares hvordan midlene skal fordeles mellom fakultetene/NFH. Både Jur.fak. og Mat.nat. fak. bemerker at det av rekrutteringshensyn bør være mulighet for å tildele overgangsstipend også til de som nettopp har avlagt hovedfags-/mastergradseksamen. 

Overføring av rammebevilgning til fakultetene/NFH og fordelingsnøkkel

I følge forslaget til nye retningslinjer vil ordningen gjelde kun for de som nettopp har disputert eller levert inn avhandlingen til bedømmelse. En måte å fordele midlene på er å ta utgangspunkt i enhetenes andel av UiTøs samlede budsjett for 2006. Denne fordelingsnøkkelen er blitt anvendt de siste årene ved fordeling av rekrutteringsstillinger. Det har årlig vært bevilget kr 2 200 000 til overgangsstipend, fordelt på to tildelingsrunder. 

Fakultetene/NFHs andel av bevilgningen blir da slik:

· Mat.nat.fak.
kr 390 000 (17.5%)

· NFH

kr 300 000 (13.5%)

· Jur.fak.
kr 130 000 (5.5%)

· Med.fak.
kr 680 000 (30.5%)

· SV-fak.
kr 500 000 (22.5%)

· Hum.fak.
kr 210 000 (9.5%)

Postdoktorer avlønnes i lønnstrinn 54. Ett månedsverk, inkludert drift til fakultet/institutt, tilsvarer 

kr 45 462. Utgifter for 3 måneder tilsvarer kr 136 386 pr stipend. To overgangsstipendier årlig tilsvarer kr 272 772.

Ut fra fordelingen ovenfor vil overføringen til Jur.fak. og Hum.fak. kun gi støtte til 1 overgangsstipend for 2007. For at ordningen skal ha effekt, bør hver enhet tilføres midler til minst 2 tildelinger årlig, slik at det kan tildeles 1 stipend hvert semester.  

En annen måte å fordele midlene på er å ta gjennomsnittet av antallet avlagte doktorgrader årlig over en viss periode ved enhetene, siden det er denne gruppen søkerne skal rekrutteres fra. 

De 4 siste årene (2002-2005) har det totalt vært avlagt følgende antall doktorgrader, fordelt på enhetene:

· Mat.nat. fak.
57

tilsvarer kr 520 000 (23.6%)

· NFH

36

tilsvarer kr 330 000 (14.9%)

· Jur.fak.
0

tilsvarer kr 0

· Med.fak.
91

tilsvarer kr 830 000 (37.6)

· SV-fak

45

tilsvarer kr 410 000 (18.6%)

· Hum.fak.
13

tilsvarer kr 120 000 (5.4%)

Fordelingen til fakultetene etter denne utregningsmåten blir litt annerledes enn når andelen av budsjettet legges til grunn. En samlet vurdering, basert på andel av budsjettet og antallet avlagte doktorgrader ved fakultetene/NFH, er trolig den beste måten å fordele midlene på. 

Universitetsdirektøren vurderer det slik at også Jur.fak og Hum.fak bør gis midler tilsvarende 2 overgangsstipendier, til tross for at verken deres andel av budsjettet eller produksjonen av doktorer tilsier en slik fordeling. I inneværende år vil Jur.fak. få to-tre nye doktorander, som vil være potensielle søkere for 2007. I tillegg vil Hum.fak. få seks nye doktorer i år, mens det bare har vært i gjennomsnitt to disputaser årlig de siste årene ved dette fakultetet. Dersom disse fakultetene ikke har noen aktuelle kandidater et år, vil universitetsdirektøren foreslå at midlene inndras og fordeles på nytt ved neste års budsjettfordeling til fakulteter med større behov. 

Administrasjonen foreslår følgende fordeling av midler til overgangsstipend:

· Mat.nat. fak.
kr 410 000

tilsvarer 3 overgangsstipend

· NFH

kr 275 000

tilsvarer 2 overgangsstipend

· Jur.fak.
kr 275 000

tilsvarer 2 overgangsstipend

· Med.fak.
kr 550 000

tilsvarer 4 overgangsstipend

· SV-fak.
kr 410 000

tilsvarer 3 overgangsstipend

· Hum.fak.
kr 275 000

tilsvarer 2 overgangsstipend

Andre kommentarer

Bevilgningen vil være en rundsumsbevilgning for 2007 øremerket tiltaket overgangsstipend. Midlene som overføres til dette tiltaket skal kun gå til personer som nettopp har disputert eller levert inn avhandlingen. Dersom enhetene ønsker å tildele overgangsstipend til personer som nettopp har avlagt hovedfags-/mastergradseksamen, eller det skal gjøres individuelle tilpasninger i lønnsbetingelser etc, må dette skje over enhetenes egne budsjetter. 

Beløpets størrelse beregnes ut fra 16 stipendier i tre måneder pr. år i det lønnstrinn som gjelder for postdoktorstillinger (ltr 54 i 2006). Antallet stipendier i perioden 2007-2010 fordeles som vist i tabellen ovenfor. Ledige stipend refordeles av rektor til fakultet med større behov så snart universitetsdirektøren får beskjed om ubrukte stipend, senest ved behandling av Forskningsmeldingen og budsjettfordelingssaken i desember hvert år. Eventuelle overføringer av midler fra det ene året til det andre vil utgjør et å lite beløp at det kan forsvares i dette tilfellet. Etter 2010 må selve ordningen og fordelingen av stipend vurderes på nytt

Bevilgningen til overgangsstipend er øremerket og kan ikke brukes til andre formål.

Innstilling til vedtak

1. Universitetsstyret godkjenner forslaget til nye retningslinjer for tildeling av overgangsstipend

2. Universitetsstyret fordeler øremerkete midler for 2007 til overgangsstipend i perioden 2007-2010 på følgende måte:

· Mat.nat. fak.
kr 410 000

tilsvarer 3 overgangsstipend

· NFH

kr 275 000

tilsvarer 2 overgangsstipend

· Jur.fak
.
kr 275 000

tilsvarer 2 overgangsstipend

· Med.fak.
kr 550 000

tilsvarer 4 overgangsstipend

· SV-fak.
kr 410 000

tilsvarer 3 overgangsstipend

· Hum.fak.
kr 275 000

tilsvarer 2 overgangsstipend
3 Ubrukte stipend skal refordeles mellom fakultetene/NFH så snart som mulig, senest ved budsjettfordelingen i desember hvert år.

4. Fakultetene/NFH rapporterer om bruken av midlene til Universitetsdirektøren v/ Forsknings- og studieavdelinga i forbindelse med innspill til den årlige Forskningsmeldingen. 

Tromsø, 12.10.06

	Lasse Lønnum
	

	universitetsdirektør
	

	
	Ingrid Bergslid Salvesen

	
	   forsknings- og 

   studiedirektør

	
	


Saksbehandler: Seksjonsleder Sølvi B. Anderssen

Vedlegg:

1. Gamle retningslinjer for tildeling av overgangsstipend

2. Høringsbrev

3. Forslag til nye retningslinjer for tildeling av overgangsstipend

4. Høringssvar fra fakultetene/NFH

FORSLAG TIL RETNINGSLINJER FOR TILDELING AV OVERGANGSSTIPEND

Stipendet er beregnet på dyktige forskere som har disputert i foregående og inneværende

semester ved Universitetet i Tromsø eller har levert inn avhandlingen til bedømmelse.

Stipendet skal dekke lønn for 3-5 måneder i påvente av avklaring angående postdoktorstipend.

Søknaden vedlegges anbefaling fra veileder/fagmiljø, som skal begrunne støtte til søkeren ut

fra særlige kvalifikasjoner, fagprofil og planer ved fakultetet.

Følgende vektlegges ved vurdering av søkerne:

- anbefaling fra veileder/fagmiljø

- gjennomføringstid for doktorgradsstudiet

- forskningspotensial nasjonalt/internasjonalt

- vitenskapelig produksjon, basert på forskningsdokumentasjonssystemet Frida

- innpassing i forhold til fakultetets satsingsområder
Universitetsdirektøren

Forsknings- og studieavdelinga

